Στρατώνες των Ξένων

Οι Στρατώνες των  Ξένων, λατιν.: Castra Peregrina, ήταν ένα castrum (στρατόπεδο) στη Ρώμη, που βρισκόταν στον Καίλιο λόφο. Εκεί διέμεναν διάφορες στρατιωτικές μονάδες κατά την ύστερη εποχή της Ρωμαϊκής Αυτοκρατορίας.

 Τοποθεσία και αρχαιολογία 
Οι στρατώνες βρίσκονται στον Καίλιο λόφο, μεταξύ του Ναού του Κλαυδίου και του Μακέλουμ Μάγκνουμ του Νέρωνα. Βρίσκεται σε κεντρική τοποθεσία, σε έναν λόφο γνωστό για τη διαμονή των πλούσιων Ρωμαίων. Οι κατάλογοι περιφερειών του 4ου αιώνα καταγράφουν τα Στρατόπεδα των Ξέων στην περιοχή (regio) II. Thayer, Bill (2000-03-20): “The Regionaries: A Fourth-Century Description of the XIV Regions of Rome” in LacusCurtius: Into the Roman World. Retrieved 2014-08-01

Τα ερείπια του στρατοπέδου ανακαλύφθηκαν κατά τη διάρκεια εκσκαφής, για τα θεμέλια μονής και νοσοκομείου και ανασκάφηκαν εν μέρει από το 1904-1909. Richardson jr., L: A New Topographical Dictionary of Ancient Rome, JHU Press, 1992, p. 78 Τώρα βρίσκονται νοτιοανατολικά της καλοδιατηρημένης εκκλησίας Σάντο Στέφανο αλ Μόντε Τσέλιο.

 Λειτουργία 
Όπως υποδηλώνει το όνομα, οι στρατώνες στέγαζαν μία φρουρά από ξένους (peregrini), δηλ. στρατιώτες από τους επαρχιακούς στρατούς, που αποσπάζοντο για ειδικές υπηρεσίες στη Ρώμη. Αυτοί αποτελούνταν κατά πλειονότητα από φρουμενταρίους (frumentarii) Richardson jr., L: A New Topographical Dictionary of Ancient Rome, JHU Press, 1992, p. 78 και οι επιγραφές υποδηλώνουν ότι οι Στρατώνες των Ξένων λειτουργούσαν ως η κεντρική βάση για τη διανομή αυτών των ανδρών σε όλες τις άοπλες επαρχίες (inermes). Rankov, N.B.: “Frumentarii, the Castra Peregrina and the Provincial Officia” in Zeitschrift für Papyrologie und Epigraphik, vol. 80, 1990, p. 176 Οι φρουμεντάριοι, οι οποίοι πιθανότατα είχαν έδρα, και όχι μόνο στεγάζονταν, στους Στρατώνες των Ξένων, συμμετείχαν αρχικά στην υπηρεσία παροχής προμηθειών (σιτηρών) της Ρώμης, Mann, J.C.: “The Organization of the Frumentarii” in ZPE, vol. 74, 1988, p. 149-150 αλλά αργότερα απασχολήθηκαν ως στρατιωτικοί αγγελιαφόροι και μέλη της μυστικής υπηρεσίας. Historia Augusta (S.H.A): Life of Claudius; Life of Hadrian; Life of Commodus; Life of Macrinus

 Ιστορία 
Ο Ρίτσαρντσον προτείνει ότι η τοιχοποιία δείχνει μία προέλευση της εποχής του Αυγούστου, με ανακαίνιση του 2ου αιώνα μ.Χ., πιθανώς υπό τον Σεβήρο, Richardson jr., L: A New Topographical Dictionary of Ancient Rome, JHU Press, 1992, p. 78 και άλλη ανοικοδόμηση τον 3ο αι. μ.Χ., Martin, Archer et al.: “A Third Century Context from S. Stefano Rotondo” in Memoirs of the American Academy in Rome, vol. 53, 2008, p. 216 ωστόσο η παλαιότερη αναφορά του princeps peregrinorum (διοικητή του στρατοπέδου) στη Ρώμη ήταν επί Τραϊανού. Baillie Reynolds, P.K.: “The Troops Quartered in the Castra Peregrinorum” in The Journal of Roman Studies, vol. 13, 1923, p. 168-189 Αναφέρεται επίσης από τον Αμμιανό Μαρκελλίνο, δείχνοντας ότι ήταν σε χρήση ήδη από τον 4ο αι. μ.Χ. Thayer, Bill (2008-02-10): “Ammian: The History” in LacusCurtius: Into the Roman World. Retrieved 2014-08-01

 Περισσότερες πληροφορίες 
Εντός των Στρατοπέδων υπήρχε ένα ιερό (templum) του Jupiter Redux, που ανεγέρθηκε προς τιμήν του Σεπτιμίου Σεβήρου και της Ι. Α. Μαμαίας (μητέρας του Αλεξάνδρου Σεβήρου) από έναν εκατόνταρχο των φρουμενταρίων (centurio frumentarius). CIL VI.428 (inscription) Ένα σχέδιο της κατασκευής του στρατώνα βρέθηκε στην Όστια, σε έναν κίονα στην Πλατεία των Εταιρειών. Στην αρχική ανασκαφή των Στρατώνων βρέθηκαν και πέτρινα πλοία. Αυτά έγιναν από στρατιώτες, που ευχαριστούσαν τους θεούς, που τους προστάτευαν από ναυάγια (βλ. Φοντάνα ντελα Ναβιτσέλα) και παρέχουν περαιτέρω στοιχεία για την εξάπλωση των φρουμενταρίων των Στρατώνων σε όλες τις επαρχίες.

 Δείτε επίσης 

 Στρατώνες των Πραιτωριανών
 Νέοι Στρατώνες των Ιδιαιτέρων Ιππέων

Παραπομπές


Κατηγορία:Στρατός της Αρχαίας Ρώμης